Paijo ora preduli karo caturane Wardog. Alasane ngopo kok wegah melu demo kasunyatane wis isa ditebak. Wiwit mulane demo ana ngarep pabrik utawa demo ana gedung DPR, pabrik wangsulane tetep ora dhuwe duwit kanggo mbayar pesangon pegawe. Terus pegawe nuntut teka pengadilan. Neng pengadilan padha wae ora ana kaceke nganti para pekerja entek duwite patungan nyewa pengacara. Mesti bae para pegawe kalah modal yen pabrik munggah banding maneh. Nanging sing paling nganyelke, yaiku pabrik terus nambah pekerja kontrakan anyar ana mburi. Lan sakjane yen gelem ngakoni, kahanan iki jamak dialami para buruh pabrik Indonesia sing kayata ora ana ajine. Muga-muga ora akeh buruh sing nasibe padha dheweke.